
ЗА ПРЕВЕНЦИЯ НА РАННОТО НАПУСКАНЕ НА ДЕЦА
за учебната 2020/2021 г.
I. ВЪВЕДЕНИЕ  

Програмата за намаляване дела на преждевременно напусналите образователната система на ДГ №105 „Ракета“ е разработена в съответствие с рамкови европейски и национални документи, определящи приоритетите на развитие до 2021 г., и е съобразена с цели в сферата на предучилищното образование.
Програмата конкретизира ключовите мерки в политиките за превенция, интервенция и компенсиране на отпадането и преждевременното напускане на деца от детската градина, от Стратегията за намаляване дела на преждевременно напусналите образователната система (2013–2020), приета от Министерския съвет с Протокол № 44 от 30.10.2013 г.

Програмата се основава на определените в Стратегията водещи принципи за законосъобразност, кохерентност, партньорство, прозрачност и популяризиране на мерките и резултатите, приемственост, устойчивост на резултатите, своевременност, отчетност, мониторинг и контрол, иновативност.

Програмата акцентира върху:

1. Мерки, свързани с превенцията на  риска от отпадане от детска градина.

2. Обмен на добри и работещи практики между заинтересованите страни в едно със засилена информационна дейност за популяризиране ползите от образованието.

3. Усъвършенстване на системата за събиране на постоянна и надеждна информация за движението на децата.

Отчитането на изпълнението на Програмата се извършва на ПС в края на всяка учебна  година.

 

II. ПРИНЦИПИ НА ПРОГРАМАТА ЗА ПРЕВЕНЦИЯ НА ОТПАДАНЕТО НА ДЕЦА
Програмата за превенция на отпадането на деца се базира на основни принципи на включващото образование:

· Всяко дете има право на образование и трябва да има равен достъп до  образование.
· Всяко дете може да учи и да се възползва от предимствата, които образованието дава.
· В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус.
· Възгледите и мнението на детето трябва да бъдат взети предвид при неговото участие в детската градина. Детето следва да бъде стимулирано да участва активно в образователно- възпитателния  процес.
III. ЦЕЛИ НА ПРОГРАМАТА
· Увеличаване разнообразието и ефективността на прилаганите от детската градина мерки и дейности за превенция и намаляване на риска от преждевременно напускане на образователната система чрез подкрепа и публично оповестяване на добри практики и политики.

· Усъвършенстване работата на педагогическия екип по разработване и изпълнение на програми, в резултат на което да намалее броят на децата в риск от отпадане.

 Идентифициране на рисковите фактори за преждевременно напускане на деца от детската градина:
· Недостатъчно грижи и заинтересованост от страна на родителите, негативно отношение към образованието на родителите;

· Липса на ефективни санкции за родителите;
· Нисък жизнен стандарт на част от населението в резултат на продължителна безработица;
· Проблеми в семействата, водещи до отпадане на деца от детска градина;
· Липса на достатъчно финансови възможности в институцията за подкрепа на застрашени от отпадане деца по социални причини;
· Миграционни процеси, честа смяна на местопребиваването.

V. Анализ на влиянието на причини, водещи до отпадане от детска градина:
Много често икономическата обстановка в общината и  в столицата  предразполага към миграционни процеси. Родителите на децата заминават да работят в чужбина - сезонно или постоянно- и грижата за тях се прехвърля на роднини и близки. За част от семейства образованието не е приоритет. Случва се да се изселват цели семейства, за децата няма точна информация дали постъпват в детска градина там, или не. 

Някои деца срещат трудностите при усвояване на учебния материал, което води до демотивация. Не са редки случаите на затруднена адаптация на децата от етнически малцинства в образователно- възпитателния процес.

През изминалата учебна година нямаме голям брой неизвинени отсъствия в детската градина. За направените отсъствия основните причини са:

· Заниженият родителски контрол към осигуряване на присъствие на децата в детската градина;
· Продължително отсъствие от детска градина;
· Проблемна семейна среда;
· Трудна адаптация към изискванията в детската градина.           

VI. Предложения за нови форми и методи за работа с деца, застрашени от преждевременно отпадане от детска градина:
· Прилагане на нови подходи в работата с родителите – алтернативни родителски срещи, активно включване в общи дейности, родителите- партньори на детската група;

· Работа на външни специалисти с родители на застрашени от отпадане деца- включване в проектни дейности на ниво детска градина и/ или Община;
· Установяване на ефективен диалог детска градина- външни институции, имащи отношение по проблема;
· Мотивиране на продължаване на образованието в следваща степен;

· Работа по развитието на детската група като екип, преодоляване на обособяването по етническа принадлежност на децата;

· Включване в извънучебни форми на деца в риск, застрашени от отпадане;

· Оптимизиране и обогатяване формите за двигателна активност, занимания с различни видове изкуства,  игри.
С изпълнението на целите на програмата се очаква да бъдат постигнати следните резултати:
· приложен единен комплекс от политики, планове и мерки на ниво детска градина, съответстващи на националните и основаващи се на системно наблюдение, анализ, оценка, редовна отчетност и прозрачност, от които да произтичат коригиращи действия, развиване на ресурси и насочване на въздействието съобразно установените потребности;

· подобрени резултати от образование и възпитание,  осигурена подходяща образователна подкрепа за развитието на всяко дете, включително на деца от уязвими етнически общности и на деца със специални образователни потребности;

· задържане на нивото на отпаднали деца от детската градина чрез редовното посещаване.

Програмата е разработена  на  основание чл. 263 ал.1 т.8 от ЗПУО , приета на Педагогически съвет  №1 от 16.09.2020 г. и  утвърдена  със Заповед на директора №10 от 17.09.2020 г. При  необходимост може да бъде актуализирана.

